Hej Bolius

Jeg har haft besøg af en gartner, som uden aftale herom har savet mine rhododendronbuske ned til under halv størrelse. Det er sket 1/9. Jeg er nervøs for planternes overlevelse, da jeg har læst, at det er et forkert tidspunkt samt alt for voldsom behandling.

Det er tale om ca. 15 store, syv år gamle planter, som var ca 1 1/2 meter høje og nu er maskinsavet ned til 1/2 meter. Hvad gør jeg?

Og kan mine engang så smukke planter overleve?

Hilsen en grædefærdig haveejer


Skamskåret Rhododendron hæk - er der håb for at den kan komme sig?
Kære haveejer

Som gartner kan jeg ikke anbefale den omtalte rhododendron-beskæring, den er for hårdhændet. 

Men sket er desværre sket. 

Og dine rhododendron bliver smukke igen.

Men der kan desværre godt gå op til 3-5 år før, der igen er blomster og blade på buskene, og de er til at holde ud at se på.

Læs mere: [Rhododendron: Sådan planter og passer du dem i haven](https://www.bolius.dk/rhododendron-saadan-planter-og-passer-du-dem-i-haven-12754)

